Sacrosancte ecclesie Sancti Vincentii martiris que est constructa infra muros Matisconensis civitatis, cui domnus Maimbodus episcopus preest. Ego Bernardus et uxor mea Ermendrada donamus ad ipsam casam Dei aliquid de rebus nostris que sunt site in pago Matisconensi, in agro Cardeniacensi, in ipsa villa Cardenaeo, curtilum videlicet indominicatum, cum vinea simul tenente, qui terminatur a mane terra Teutberti et Benedicti, a medio die et a sero via publica, et a cercio terra Eldulfi. Infra istas terminationes, predictum curtilum cum vinea, et omnia quicquid ibi visi sumus habere, totum ad integrum, predicte case Dei tradimus atque transfundimus. Et donamus in ipsa villa, de terra arabili, in loco Madornensi, tertiam partem de omnibus que ibi visi sumus habere; hec omnia sicut supra inserta sunt concedimus predicte case Dei, ad mensam fratrum, eo tenore ut dum simul vixerimus usum et fructum habeamus, post nostrum decessum, filio nostro Leutardo eveniat; illo vero decedente, ad locum Sancti perveniat Vincentii, et faciant rectores loci quicquid inde voluerint. Si quis contradixerit, libram auri componat. S. Bernardi et uxoris sue Ermendrade. S. Teutbert. S. Girbergane. Hactum est hoc Lothario rege regnante.